

**Előterjesztés**

**háziorvosi körzet feladat-ellátási szerződéssel történő ellátásáról**

**Tisztelt Bizottság!**

A városi egészségügyi alapellátási feladatokat ellátók köréből a 8. sz. háziorvosi körzetet ellátó Dr. Thummerer Ferenc Péter háziorvos elhunyt. Dr. Thummererné Rebicsek Rita örökös 2022. október 1-től a praxisjogát értékesíteni kívánja. Az önálló orvosi tevékenységről szóló 2000. évi II. törvény 2/A. §. (1) bekezdése alapján a praxisjog elidegenítésére vonatkozó szándékát - a praxisjogot megszerezni kívánó orvost is megjelölve – bejelentette. A praxis működtetési jogát, a körzet ellátását   
Dr. Lévai Tibor részére kívánja átadni, erről szándéknyilatkozatot nyújtott be.

Az új háziorvos a tevékenységét 2022. október 1-től szeretné megkezdeni. Nevezett a 2012-ben szerzett orvosi diplomát, 2018-ban aneszteziológia- és intenzív terápia szakvizsgát tett és a praxisjog megszerzésének jogával rendelkezik. Vele szemben a feladat ellátása tekintetében kizáró ok nem merült fel.

Dr. Lévai Tibor önéletrajzát mellékelem.

Kérem a Bizottság egyetértését, hogy a Polgármester a feladat-ellátási előszerződést, majd a végleges szerződést megkösse Dr. Lévai Tiborral.

**Eger, 2022. szeptember 8.**

**Dr. Nagy-Holló Eszter s. k.**

**Jogi és Hatósági Iroda vezetője**

**Bizottsági döntés:**

Eger Megyei Jogú Város KözgyűléseVárosi Szociális, Urbanisztikai és Kulturális Bizottságaa Közgyűlés által átruházott hatáskörében eljárvaegyetért az egri 8. sz. háziorvosi körzet praxisjogának 2022. október 1-től történő átadásával, javasolja a Polgármesternek az előszerződés, ezt követően a feladat-ellátási szerződés megkötését Dr. Lévai Tibor háziorvossal.

**Felelős**: Mirkóczki Ádám polgármester megbízásából

Dr. Nagy-Holló Eszter Júlia irodavezető

**Határidő**: 2022. november 30.